Taman Makmur

Taman Makmur () merupakan kawasan perumahan di Daerah Kuala Selangor, Selangor, Malaysia. Secara pentadbirannya, Taman Makmur merupakan sebuah kawasan petempatan manusia yang terletak di dalam kawasan pentadbiran Mukim Ujong Permatang, iaitu satu daripada sembilan mukim dalam Daerah Kuala Selangor. Poskod bagi Taman Makmur ialah 45500 Tanjong Karang.

 Lokasi 
Taman Makmur merupakan salah satu kawasan kawasan taman perumahan di negeri Selangor. Taman Makmur terletak di bahagian barat laut Daerah Kuala Selangor manakala kedudukannya dalam Mukim Ujong Permatang, Taman Makmur terletak di bahagian utara Mukim Ujong Permatang, dekat dengan sempadana Mukim Tanjong Karang. Antara petempatan manusia yang serantau dengan kawasan Taman Makmur ialah Kampung Tok Adam di bahagian barat; Taman Mahsuri, Taman Damai, dan Taman Radin Mas di bahagian barat laut, Kampung Sungai Gulang-Gulang di bahagian timur, Taman Padi Mas dan Taman Ria Mas di bahagian tenggara dan ladang kelapa sawit Ladang Banjar di bahagian selatan. Taman Makmur mempunyai poskod tersendiri iaitu 45500 dalam daerah pos Tanjong Karang.

Dari segi politik, kawasan perumahan Taman Makmur  terletak di dalam kawasan parlimen Tanjong Karang. Dalam Dewan Negeri Selangor pula, Taman Makmur  terletak di dalam kawasan negeri Sungai Burong.

Kawasan Taman Makmur adalah salah satu kawasan petempatan manusia yang membentuk Bandar Tanjong Karang. Kedudukannya dalam Bandar Tanjong Karang, terletak di bahagian paling tenggara, berdekatan dengan sempadan Pekan Tanjong Karang. Taman Makmur terletak di dalam Seksyen 3 Bandar Tanjong Karang. Taman Makmur juga terletak di kawasan lembah Sungai Tengi yang bermuara di Selat Melaka.

 Pengangkutan 
Taman Makmur terletak di tebing selatan Jalan Persekutuan 5 (Jalan Klang–Teluk Intan). Jarak Taman Makmur ke pusat bandar terdekat iaitu Tanjung Karang, ialah dalam lingkungan  melalui Jalan Persekutuan 5. Perkhidmatan bas percuma, Bas Smart Selangor laluan KS01 (Kuala Selangor–Tanjong Karang) berkhidmat di sepanjang Jalan Klang–Teluk Intan.

 Nota 

 Rujukan 

Makmur